CELEX: 32007D0064
Language: lt
Date: 1166140800000
Title: 2006 m. gruodžio 15 d. Komisijos sprendimas, nustatantis patikslintus ekologinius kriterijus ir susijusius vertinimo ir tikrinimo reikalavimus suteikiant Bendrijos ekologinį ženklą auginimo terpėms (pranešta dokumentu Nr. C(2006) 6962) (Tekstas svarbus EEE).

6.2.2007   
            
            
               LT
            
            
               Europos Sąjungos oficialusis leidinys
            
            
               L 32/137
            
         
      KOMISIJOS SPRENDIMAS
   
   2006 m. gruodžio 15 d.
   nustatantis patikslintus ekologinius kriterijus ir susijusius vertinimo ir tikrinimo reikalavimus suteikiant Bendrijos ekologinį ženklą auginimo terpėms
   (pranešta dokumentu Nr. C(2006) 6962)
   (Tekstas svarbus EEE)
   (2007/64/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,
   pasitarusi su Europos Sąjungos ekologinio ženklinimo valdyba,
   kadangi:
   
               (1)
            
            
               Laikantis Reglamento (EB) Nr. 1980/2000, buvo nustatytu laiku patikslinti Komisijos sprendimu 2001/688/EB (2) nustatyti ekologiniai kriterijai ir susiję vertinimo ir tikrinimo reikalavimai, taikomi suteikiant Bendrijos ekologinį ženklą dirvožemio savybes gerinančioms medžiagoms ir auginimo terpėms.
            
         
               (2)
            
            
               Remiantis tokiu patikslinimu, produkto grupė buvo padalinta į dvi atskiras produkto grupes ir atitinkamai buvo priimtas Sprendimas 2006/799/EB dėl auginimo terpių. Minėtu sprendimu Sprendimas 2001/688/EB buvo pakeistas tiek, kiek tai yra susiję su dirvožemio savybes gerinančiomis medžiagomis.
            
         
               (3)
            
            
               Tačiau Sprendimą 2001/688/EB reikia pakeisti tiek, kiek tai yra susiję su auginimo terpėmis.
            
         
               (4)
            
            
               Auginimo terpių atveju taip pat reikėtų, remiantis patikslinimu ir siekiant atsižvelgti į mokslo raidą ir rinkos pokyčius, patikslinti su auginimo terpėmis, kurių galiojimas baigiasi 2007 m. rugpjūčio 28 d., susijusius kriterijus ir reikalavimus.
            
         
               (5)
            
            
               Patikslinti ekologiniai kriterijai ir reikalavimai turėtų galioti ketverius metus.
            
         
               (6)
            
            
               Tikslinga numatyti tam tikrą pereinamąjį, ne ilgesnį kaip aštuoniolikos mėnesių laikotarpį, kad gamintojai, kurių gaminiams ekologinis ženklas buvo suteiktas iki 2006 m. spalio 1 d. arba kurie yra pateikę paraišką dėl tokio ženklo suteikimo iki tos datos, turėtų pakankamai laiko priderinti savo gaminius prie naujų kriterijų ir reikalavimų.
            
         
               (7)
            
            
               Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Auginimo terpė – tai kitos medžiagos, kurios nėra dirvožemis in situ, kuriose auginami augalai.
   2 straipsnis
   Kad auginimo terpėms pagal Reglamentą (EB) Nr. 1980/2000 būtų suteiktas Bendrijos ekologinis ženklas, jos turi priklausyti auginimo terpės produktų grupei, kaip apibrėžta 1 straipsnyje, ir atitikti šio sprendimo priede nustatytus ekologinius kriterijus.
   3 straipsnis
   Auginimo terpės produktų grupės ekologinės savybės vertinamos remiantis šio sprendimo priede išdėstytais konkrečiais ekologiniais kriterijais.
   4 straipsnis
   Administravimo tikslais auginimo terpės produktų grupei priskiriamas kodas „029“.
   5 straipsnis
   Dirvožemio savybes gerinančių medžiagų ir auginimo terpių grupei priklausantiems produktams iki 2006 m. spalio 1 d. suteiktas Bendrijos ekologinis ženklas gali būti toliau naudojamas iki 2008 m. balandžio 30 d.
   Jei paraiškos dėl Bendrijos ekologinis ženklo suteikimo dirvožemio savybes gerinančių medžiagų ir auginimo terpių grupei priklausantiems produktams buvo pateiktos iki 2006 m. spalio 1 d., jiems ekologinis ženklas gali būti suteiktas taikant iki 2007 m. rugpjūčio 28 d. galiojančias sąlygas. Tokiais atvejais ekologinis ženklas gali būti naudojamas iki 2008 m. balandžio 30 d.
   6 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. gruodžio 15 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 237, 2000 9 21, p. 1.
   
      (2)  OL L 242, 2001 9 12, p. 17. Sprendimas, su paskutiniais pakeitimais, padarytais Sprendimu 2005/384/EB (OL L 127, 2005 5 12, p. 20).
   
      PRIEDAS
      PAGRINDAS
      Prireikus ir iki tol, kol remiantis ESK darbo grupės 151 „Horizontal“ rekomendacijomis bus sukurti atitinkami horizontalūs standartai, tyrimas ir mėginių ėmimas bus atliekami remiantis Techninio komiteto CEN 223 „Dirvožemio savybes gerinančios medžiagos ir auginimo terpės“ parengtais tyrimų metodais.
      Mėginiai imami pagal CEN/TC 223 (3 darbo grupė) nustatytą metodiką, kaip apibrėžta ir patvirtinta ESK EN 12579 standarto reikalavimuose – Dirvožemio savybes gerinančios medžiagos ir auginimo terpės – Mėginių ėmimas. Jeigu reikia atlikti bandymus arba paimti mėginius, kuriems netaikomi šie metodai ir mėginių ėmimo būdai, kompetentinga institucija arba paraišką vertinančios institucijos (toliau – kompetentinga institucija) nurodo, kurie tyrimai ir (arba) mėginių ėmimo metodai yra jos manymu priimtini.
      Tam tikrais atvejais galima taikyti kitus tyrimų metodus, jeigu kompetentinga institucija pripažįsta jų lygiavertiškumą. Jeigu bandymai neminimi arba minima, kad jie skirti tikrinimui arba kontrolei, kompetentingos institucijos atitinkamai remiasi pareiškėjų pateikiamomis deklaracijomis bei dokumentais ir (arba) nepriklausomų patikrinimų rezultatais.
      Rekomenduojama, kad kompetentingos institucijos, vertindamos paraiškas ir tikrindamos, kaip laikomasi šio sprendimo priede išdėstytų kriterijų, atsižvelgtų į pripažintų aplinkos apsaugos vadybos sistemų, pvz., EMAS arba IS 14001, įgyvendinimą. (Pastaba: tokias vadybos sistemas įgyvendinti neprivaloma).
      Taikant šiuos kriterijus pirmiausia siekiama:
      
                  —
               
               
                  skatinti naudoti ir (arba) iš naujo naudoti organines medžiagas, gautas iš surinktų atliekų ir (arba) perdirbus atliekas, taip padedant mažinti kietųjų atliekų susidarymą paskutiniame atliekų šalinimo etape (pvz., sąvartyne);
               
            
                  —
               
               
                  mažinti neatsinaujinančių medžiagų išgavimo ir gaminimo metu aplinkai daromą poveikį.
               
            Nustatomi tokie kriterijai, kuriuos taikant skatinama ženklinti tokias dirvožemio savybes gerinančias medžiagas, kurios per visą produkto gyvavimo ciklą mažiau kenkia aplinkai.
      EKOLOGINIAI KRITERIJAI
      1.   Ingredientai
      Leidžiama naudoti šiuos ingredientus:
      1.1.   Organinės kilmės ingredientai
      Produktui gali būti suteiktas ekologinis ženklas tik tuo atveju, jeigu jame nėra durpių, o jo organinė medžiaga yra gaunama perdirbus ir (arba) iš naujo panaudojus atliekas (kaip apibrėžta Tarybos direktyvoje 75/442/EEB dėl atliekų (1) ir jos I priede).
      
         Pareiškėjas pateikia kompetentingai institucijai smulkų produkto sudėties aprašymą ir deklaraciją, kad laikomasi pirmiau pateikto reikalavimo.
      
      1.2.   Dumblas
      Produktuose nėra nuotèkų dumblo. Ne nuotèkų dumblas gali būti naudojamas, jei jis atitinka šiuos kriterijus:
      Remiantis Europos atliekų sąrašu (kaip apibrėžta Komisijos sprendime 2001/118/EB, keičiančiame Sprendimą 2000/532/EB (2), dumblu yra laikoma viena iš šių atliekų rūšių:
      
                  02 03 05
               
               
                  nuotėkų valymo jų susidarymo vietoje dumblas susidaręs ruošiant ir perdirbant vaisius, daržoves, grūdus, maistinį aliejų, kakavą, kavą, arbatą ir tabaką; gaminant konservus; gaminant mieles ir mielių ekstraktą, gaminant ir fermentuojant melasą.
               
            
                  02 04 03
               
               
                  nuotėkų valymo jų susidarymo vietoje dumblas susidaręs gaminant cukrų.
               
            
                  02 05 02
               
               
                  nuotėkų valymo jų susidarymo vietoje dumblas pieno pramonėje.
               
            
                  02 06 03
               
               
                  nuotėkų valymo jų susidarymo vietoje dumblas kepimo ir konditerijos pramonėje.
               
            
                  02 07 05
               
               
                  nuotėkų valymo jų susidarymo vietoje dumblas susidaręs gaminant alkoholinius ir nealkoholinius gėrimus (išskyrus kavą, kakavą ir arbatą).
               
            Dumblas yra susidaręs iš to paties šaltinio, t. y. jis nebuvo maišomas su kitomis nuotėkomis arba su kitu dumblu, gautu kito gamybos proceso metu.
      Didžiausia sunkiųjų metalų koncentracija prieš apdorojant atliekas (mg/kg sausos medžiagos masės) atitinka 2 kriterijaus reikalavimus.
      Dumblas atitinka visus kitus šiame priede nurodytus ekologinio ženklo kriterijus – t. y. jis yra pakankamai stabilizuotas ir dezinfekuotas.
      
         Pareiškėjas pateikia kompetentingai institucijai smulkų produkto sudėties aprašymą ir deklaraciją, kad laikomasi kiekvieno iš pirmiau pateiktų reikalavimų.
      
      1.3.   Mineralai
      Mineralai neturi būti gauti iš:
      
                  —
               
               
                  vietovių, kurios paskelbtos svarbiomis Bendrijoje pagal Tarybos direktyvą 92/43/EEB dėl natūralių buveinių ir laukinės faunos bei floros apsaugos (3);
               
            
                  —
               
               
                  Natura 2000 sistemos teritorijų, sudarytų iš specialių apsaugos teritorijų remiantis Tarybos direktyva 79/409/EEB dėl laukinių paukščių apsaugos (4), ir iš Direktyvoje 92/43/EEB nurodytų teritorijų arba iš tokio pat tipo teritorijų už Europos Bendrijos ribų, jei joms taikomos atitinkamos Jungtinių Tautų Biologinės įvairovės konvencijos nuostatos.
               
            
         Pareiškėjas pateikia kompetentingai institucijai atitinkamų valdžios institucijų išduotą deklaraciją, kad laikomasi šio reikalavimo.
      
      2.   Pavojingų medžiagų apribojimas
      Organinės kilmės auginimo terpės sudėtinėse dalyse išvardytų cheminių elementų kiekiai turi būti ne didesni nei žemiau pateiktos vertės, paskaičiuotos sausai produkto masei:
      
                  Elementas
               
               
                  mg/kg (sausos medžiagos masės)
               
            
                  Zn
               
               
                  300
               
            
                  Cu
               
               
                  100
               
            
                  Ni
               
               
                  50
               
            
                  Cd
               
               
                  1
               
            
                  Pb
               
               
                  100
               
            
                  Hg
               
               
                  1
               
            
                  Cr
               
               
                  100
               
            
                  Mo (5)
                  
               
               
                  2
               
            
                  Se (5)
                  
               
               
                  1,5
               
            
                  As (5)
                  
               
               
                  10
               
            
                  F (5)
                  
               
               
                  200
               
            
         Pastaba: Šios ribinės vertės yra taikomos, išskyrus tuos atvejus, kai nacionaliniuose teisės aktuose yra numatyti griežtesni apribojimai.
      
         Pareiškėjas pateikia kompetentingai institucijai atitinkamas tyrimų ataskaitas ir deklaraciją, kad laikomasi šio reikalavimo.
      
      3.   Produkto savybės
      Produktai nepasižymi neigiamu poveikiu augalų dygimui ar tolesniam augimui.
      
         Pareiškėjas pateikia kompetentingai institucijai atitinkamas tyrimų ataskaitas ir deklaraciją, kad laikomasi šio reikalavimo.
      
      4.   Sveikata ir sauga
      Produktuose pirminių ligos sukėlėjų didžiausios leistinos normos yra šios:
      
                  —
               
               
                  Salmonelės: nerasta 25 g;
               
            
                  —
               
               
                  Helminth Ova: nerasta 1,5 g. (6)
                  
               
            
                  —
               
               
                  E. Coli: <1 000 MPN/g (MPN: tikėtiniausias skaičius) (7)
                  
               
            
         Pareiškėjas pateikia kompetentingai institucijai atitinkamas tyrimų ataskaitas ir dokumentus bei deklaraciją, kad laikomasi šių reikalavimų.
      
      5.   Daigiosios sėklos ir vegetatyviniai dariniai
      Piktžolių sėklų ir pavojingų piktžolių vegetatyvinių reprodukcinių dalių kiekis – ne daugiau 2 vienetų viename pagaminto produkto litre.
      
         Pareiškėjas pateikia kompetentingai institucijai deklaraciją, kad laikomasi šių reikalavimų, ir visas tai patvirtinančias ataskaitas ir (arba) dokumentus.
      
      6.   Kiti kriterijai
      
                  a)
               
               
                  Produktų elektrinis laidumas – ne didesnis negu 1,5 dS/m.
               
            
                  b)
               
               
                  Taikoma tik mineralinės kilmės auginimo terpėms:
               
            Visose svarbiose profesinėse rinkose (t. y. kai pareiškėjo metinis parduodamas kiekis bet kokios šalies profesinėje rinkoje viršija 30 000 m3), pareiškėjas visapusiškai informuoja vartotoją apie galimybes išimti ir perdirbti auginimo terpę po panaudojimo. Ši informacija įtraukiama į kartu su produktu pateikiamas specifikacijas.
      
         Pareiškėjas praneša kompetetingai institucijai apie siūlomas galimybes ir apie tai, kurias iš jų jis siūlo, pirmiausia:
      
      
                  —
               
               
                  
                     apibūdindamas terpių surinkimą, perdirbimą ir paskirties vietą. Plastikai turi būti visada atskiriami nuo mineralinių ir (arba) organinių medžiagų ir perdirbami atskirai;
                  
               
            
                  —
               
               
                  
                     pateikdamas metinę surinktos ir perdirbtos pagal paskirties vietą auginimo terpės kiekį.
                  
               
            
         Pareiškėjas turi įrodyti, kad mažiausiai 50 % auginimo terpės atliekų kiekio po panaudojimo yra perdirbama.
      
      7.   Su produktu pateikiama informacija
      Bendroji informacija:
      Ant produkto įpakavimo arba su produktu pateikiamame informaciniame lapelyje yra nurodoma tokia informacija:
      
                  a)
               
               
                  už pardavimą atsakingos institucijos pavadinimas ir adresas;
               
            
                  b)
               
               
                  apibūdinantis įrašas, nurodantis produkto rūšį, kuriame įrašytas žodžių junginys „AUGINIMO TERPĖ“;
               
            
                  c)
               
               
                  partijos identifikacijos kodas;
               
            
                  d)
               
               
                  kiekis (nurodant svorį arba tūrį);
               
            
                  e)
               
               
                  pagrindinės sudedamosios dalys iš kurių buvo pagamintas produktas (sudarančios daugiau kaip 5 % viso tūrio);
               
            Prireikus, su produktu (supakuotu arba nesupakuotu) pateikiama ši ant pakuotės arba kartu pridedamame specifikacijos lape užrašyta informacija:
      
                  a)
               
               
                  rekomenduojamos laikymo sąlygos ir rekomenduojamas „tinka naudoti iki“ terminas;
               
            
                  b)
               
               
                  nurodymai, kaip saugiai elgtis ir naudoti;
               
            
                  c)
               
               
                  aprašymas, kam produktas skirtas naudoti ir naudojimo apribojimai;
               
            
                  d)
               
               
                  patvirtinimas, kad produktas tinka konkrečioms augalų grupėms (pvz., kalcifobams arba kalcikolams);
               
            
                  e)
               
               
                  pH ir anglies su azotu (C/N) santykis;
               
            
                  f)
               
               
                  organinės medžiagos patvarumo patvirtinimas (patvarus arba labai patvarus) pagal nacionalinį arba tarptautinį standartą;
               
            
                  g)
               
               
                  rekomenduojamų naudojimo metodų išdėstymas;
               
            
                  h)
               
               
                  ne profesionaliam naudojimui: rekomenduojami naudoti kiekiai, išreikšti produkto kilogramais arba litrais ploto vienetui (m2) per metus;
               
            Dalis informacijos gali būti nepateikiama tik tada, jei tam pareiškėjas pateikia tinkamą pateisinimą.
      
         Pastaba: Ši informacija turi būti pateikiama, išskyrus atvejus kai nacionaliniuose teisės aktuose yra numatyta kitaip.
      Išsami informacija:
      
                  Parametras
               
               
                  Bandymų metodai
               
            
                  Kiekis
               
               
                  EN 12580
               
            
                  pH
               
               
                  EN 13037
               
            
                  Elektros laidumas
               
               
                  EN 13038
               
            
                  Anglies su azotu (C/N) santykis
               
               
                  C/N (8)
                  
               
            
                  Sunkieji metalai (Cd, Cr, Cu, Pb, Ni, Zn)
               
               
                  EN 13650
               
            
                  Hg
               
               
                  ISO 16772
               
            
                  Salmonelės
               
               
                  ISO 6579
               
            
                  Helminth Ova
               
               
                  prXP X 33-017
               
            
                  E. Coli
               
               
                  ISO 11866-3
               
            8.   Ekologiniame ženkle pateikiama informacija
      Ekologinio ženklo 2 langelyje pateikiami šie įrašai:
      
                  —
               
               
                  palengvina medžiagų perdirbimą;
               
            
                  —
               
               
                  skatina labiau tausojančiu būdų pagamintų medžiagų naudojimą ir taip sumažina aplinkos būklės blogėjimą.
               
            
         (1)  OL L 194, 1975 7 25, p. 39.
      
         (2)  OL L 47, 2001 2 16, p. 1.
      
         (3)  OL L 206, 1992 7 22, p. 7.
      
         (4)  OL L 59, 1979 4 25, p. 1.
      
         (5)  Duomenys apie tokius elementus yra reikalingi tik pateikiant informaciją apie produktus, kurių sudėtyje yra medžiagų gautų gamybos proceso metu.
      
         (6)  Kai produktų organinė medžiaga yra sudaryta ne vien tik iš augalų, sodo ar parko atliekų.
      
      
         (7)  Kai produktų organinė medžiaga yra sudaryta tik iš augalų, sodo ar parko atliekų.
      
      
         (8)  Anglis = organinė medžiaga (EN 13039) × 0,58, iš viso N (prEN 13654/1-2).